Борис Младенов-Young
Защо не стават вече чудеса…

chitanka.info

Защо не стават вече чудеса?

Защо да няма трик, магично средство,

с които сън дълбок като заспя,

назад да се събудя в мойто детство.

И първокласник пак да вляза в клас,

в музей оставил плочката с калема,

и пред компютъра да седна аз,

та път към знанието да поема.

Съвременният технизиран свят

възможности предлага безгранични —

„Аз… Буки…“ с лекота ще усвоя

и, черпейки от опита богат,

аз бих постигнал висоти космични —

научни подвизи и чудеса!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.